NORMATIVA PER A LA PROMOCIÓ I RECONEIXEMENT DE LA REPRESENTACIÓ D'ESTUDIANTS EN LA UNIVERSITAT D'ALACANT - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/325)
  + [Valencià](/va/acuerdo/325)






Selector de idioma

Leer

* [Español](/es/acuerdo/325)
* [Valencià](/va/acuerdo/325)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





NORMATIVA PER A LA PROMOCIÓ I RECONEIXEMENT DE LA REPRESENTACIÓ D'ESTUDIANTS EN LA UNIVERSITAT D'ALACANT[Butlletí Oficial Universitat d'Alacant](/ca/Publicacion)
=================================================================================================================================================================

Secretaria General

Butlletí Oficial Universitat d'Alacant





NORMATIVA PER A LA PROMOCIÓ I RECONEIXEMENT DE LA REPRESENTACIÓ D'ESTUDIANTS EN LA UNIVERSITAT D'ALACANT

Data d'aprovació
:   31/05/2006

Data de publicació
:   02/06/2006

Òrgan competent
:   Consell de Govern

Secció
:   DISPOSICIONS GENERALS

* [Ver acuerdo en formato **PDF**](/pdf.asp?pdf=325.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/325)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/325)
  + [Compartir acuerdo en 

    X](https://twitter.com/intent/tweet?via=UA_Universidad&text=NORMATIVA PER A LA PROMOCIÓ I RECONEIXEMENT DE LA REPRESENTACIÓ D'ESTUDIANTS EN LA UNIVERSITAT D'ALACANT&url=https://www.boua.ua.es/va/acuerdo/325)

**Títol:** NORMATIVA PER A LA PROMOCIÓ I RECONEIXEMENT DE LA REPRESENTACIÓ D'ESTUDIANTS EN LA UNIVERSITAT D'ALACANT

**Secció:** DISPOSICIONS GENERALS

**Òrgan:** Consell de Govern

**Data d'aprovació:** dimecres, 31 de maig de 2006

NORMATIVA PER A LA PROMOCIÓ I RECONEIXEMENT DE LA REPRESENTACIÓ D'ESTUDIANTS EN LA UNIVERSITAT D’ALACANT.  
    
 En atenció al fet que l'alumnat constitueix el col·lectiu més nombrós dels que integren la comunitat universitària i que disposa del corresponent grau de presència en els òrgans de representació i govern, cal reconèixer la importància de fomentar-ne la participació en aquests òrgans, participació que serà resultat de l'exercici dels drets de sufragi actiu i passiu que preveu la nostra normativa mitjançant procediments democràtics d'elecció.  
 No s'ha de desconèixer que l'exercici d'aquesta funció representativa en els diferents òrgans de govern requereix una dedicació especial d’aquests estudiants. Dedicació que, també, redunda en l'adquisició d'una formació pel que fa a la manera de funcionament dels òrgans col·legiats i d'una experiència que mereix el degut reconeixement.  
    
 Sens dubte, aquesta acció de foment preten afavorir el sufragi actiu del col·lectiu d’estudiants que disposa de la seua corresponent base jurídica. En efecte, en l'article 180 del vigent Estatut de la Universitat d'Alacant es troba un mandat dirigit a garantir que els estudiants puguen compaginar la condició de representant amb els estudis que cursen i, així mateix, la Universitat assumeix el compromís de fomentar la participació activa dels estudiants.  
 En la mateixa línia, aquesta normativa estableix una sèrie de mesures per a permetre que l'activitat representativa es puga compatibilitzar amb la realització dels estudis i que l'efectiu exercici de l'acció representativa pel representant d'estudiants, com a deure arreplegat en l'article 174.d) de l'Estatut de la Universitat d'Alacant, li permeta obtenir el degut reconeixement en el vessant formatiu a través de l'assignació de crèdits de lliure elecció del corresponent pla d'estudis.  
        
 Article primer  
 A l'efecte d’aquesta normativa, es considera representant de l'alumnat l'estudiant que, estant matriculat en qualsevol de les titulacions oficials i propies de la Universitat d'Alacant, haja resultat elegit pels estudiants i entre ells mitjançant el corresponent procés democràtic per a ser nomenats com a components dels òrgans de govern i representació de la Universitat d'Alacant.  
 Article segon  
 1. Els representants de l'alumnat s'integren com a membres de ple dret en els òrgans unipersonals i col·legiats en què això estiga previst en l'Estatut de la Universitat d'Alacant. Aquests òrgans són els següents:  
 a)     La Presidència del Consell d'Alumnes  
 b)     El Consell Social  
 c)      El Consell de Govern  
 d)     El Claustre Universitari  
 e)     El Consell d'Alumnes  
 f)        La Junta de Facultat  
 g)     Els claustres de Facultat i juntes d'Escola Universitària  
 h)      Els consells de Departament  
 i)        Els consells d'Institut Universitari d'Investigació  
   
 Article tercer   
1. A l'efecte de garantir la compatibilitat de l'activitat dels representants de l'alumnat amb l'acadèmica, els diferents centres de la Universitat d'Alacant tindran present aquesta condició per a la resolució de les sol·licituds de canvi de grup. En relació amb la realització d'exàmens, d'acord amb el professor i en els supòsits d’organs de representació i govern composts d’un únic component en representació del col·lectiu d’alumnat es compatibilitzarà la realització d’aquesta activitat acadèmica amb l'exercici de la funció representativa   
 2. L'assistència d'un representant de l'alumnat a la reunió d'un òrgan de representació i govern de la Universitat, que coincidisca amb el seu horari de classe, es considerarà una absència justificada a l'efecte dels processos d'avaluació contínua d'una assignatura.  
 Article quart  
 1. A fi d'assignar crèdits de lliure elecció curricular als representants de l'alumnat universitari objecte d’aquest Reglament, s'estableix el següent llistat d'assignació de crèdits al llarg de la durada del mandat electoral:   
 a)     Representant en el Consell d'Institut Universitari d'Investigació, 2 crèdits.  
 b)     Representant en el Consell de Departament, 4 crèdits.  
 c)      Representant en els claustres de Facultat i d'Escola, 4crèdits.  
 d)     Representants de la Junta de Facultat i d'Escola, 6 crèdits.  
 e)     Membres del Claustre Universitari, 4 crèdits.  
 f)        Els membres del Consell Social, 6 crèdits.  
 g)     Els representants en el Consell de Govern, 10 crèdits.  
 h)      Els membres del Consell d'Alumnes, 8 crèdits. Amb caràcter alternatiu,  els components de la Comissió Permanent del Consell d'Alumnes, 12 crèdits.  
 i)        La Presidència del Consell d'Alumnes, 16 crèdits.  
    
 3. En el supòsit d'exercici representatiu o pertinença a diversos òrgans de representació i govern simultàniament, el representant dels estudiants només podrà instar el reconeixement de crèdits de lliure elecció a càrrec d'un únic òrgan de representació o de govern.   
 4. Els crèdits obtinguts per l'exercici de funcions representatives en òrgans de la Universitat d'Alacant són personals i intransferibles.  
    
 Article cinquè   
A cada representant de l'alumnat se li podrà assignar en el currículum, com a màxim, el 80 % dels crèdits de lliure elecció establits en una única titulació, en atenció a la pertinença als òrgans de representació o de govern de la Universitat d’Alacant, com també per l'assignació d'altres activitats no acadèmiques que generen aquest tipus de crèdits de lliure elecció. Aquesta assignació de crèdits de lliure elecció comporta assumir la responsabilitat dels càrrecs per als quals haja sigut elegit.   
 Article sisè  
 1. La participació efectiva de l’alumnat en els òrgans de representació i govern serà acreditada mitjançant certificació expedida a aquest efecte per el Secretari de l’organ de representació i governo de què es tracte, en el qual es faça constar, d’aquesta manera, l’assistència personal a les convocatòries de l’òrgan durant tot el període del mandat electoral.  
 2. Per a tenir dret al reconeixement de crèdits de lliure elecció per la participació en les activitats de representació esmentades serà requisit necessari l'assistència, almenys, al 80% de les sessions de l'òrgan de representació o de govern i a les comissions que emanen d'aquest òrgan que hagen tingut lloc al llarg del mandat electoral i per a les quals el representant haja sigut designat, sense perjudici de l'assignació de la part proporcional dels crèdits de lliure elecció per als representants que finalitzen els estudis conduents a la seua titulació amb anterioritat a la conclusió del mandat electoral per al qual van ser elegits.  
 3. Una vegada que el representant haja dut a terme l'activitat que done dret a la concessió de crèdits de lliure elecció d'acord amb aquest reglament, lliurarà a la Secretaria del seu centre una sol·licitud de reconeixement d'aquests crèdits de lliure elecció. Aquests seran reconeguts en l'expedient de l'estudiant sota la denominació “crèdits de lliure elecció reconeguts per l’exercici de la representació estudiantil”.  
 4. Al costat de la sol·licitud s'acompanyarà la certificació necessària que justifique l’efectiva realització de l'activitat de representació estudiantil en els percentatges exigits en la present normativa.  
 5. Si l'estudiant ho sol·licita i, de conformitat amb el que disposa la normativa que regula l'expedició del Suplement Europeu al Títol amb caràcter general i en la Universitat d’Alacant, l'exercici de les activitats representatives podrà ser inclosa en el Suplement Europeu al Títol, regulat pel Reial Decret 1044/2003, d’1 d'agost.   
 DISPOSICIONS ADDICIONALS  
 PRIMERA  
 Aquesta normativa, una vegada aprovada pel Consell de govern, entrarà en vigor l'endemà de la seua publicació en el Butlletí Oficial de la Universitat d'Alacant.  
    
 SEGONA  
    
 Els delegats de grup s'inclouran en aquesta normativa una vegada que s'aprove la normativa de caràcter general sobre eleccions de delegats de grup.  
 TERCERA  
 Així mateix, l'estudiant podrà renunciar, amb anterioritat a la seua incorporació al seu expedient acadèmic, a l'assignació dels crèdits de lliure elecció per l'exercici de les funcions representatives i, per tant, podrà optar per cursar, total o parcialment, assignatures de lliure elecció així contemplades en el pla d'estudis de la titulació que estiga matriculat.  
 QUARTA  
    
 Es faculta el vicerector amb competències en matèria d'alumnat per a desenvolupar i interpretar el que disposa aquesta normativa.  
 DISPOSICIÓ TRANSITÒRIA  
 El que es disposa en matèria de reconeixement de crèdits de lliure elecció serà aplicable a les activitats de representació fetes en aquest curs acadèmic. Per això, excepcionalment, els representants de l'alumnat dels òrgans de representació i govern podran sol·licitar l'assignació de la part proporcional dels crèdits de lliure elecció que els corresponga, en atenció a l'òrgan de representació i govern del que formen part.





[Carretera Sant Vicent del Raspeig s/n  
03116 Sant Vicent del Raspeig - Alacant  
 Tel. 13 188 5471 - Fax 30 257 2702](https://www.google.es/maps/@43.400147,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12118&trk=tyah&trkInfo=tarId%2F6945543213844%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)